**HIRDETMÉNY**

Ezennel értesítem a Tisztelt lakosságot, illetve Partnereket, hogy Önkormányzatunk megindította a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) rendelet 43/A. § szerinti egyeztetési eljárás ún. **előzetes tájékoztatási szakaszát** Kaposújlak Község Településképi Arculati Kézikönyve és Településképi rendelete elkészítésére vonatkozóan.

A készülő Településképi Arculati Kézikönyvvel és Településképi rendelettel kapcsolatban Kaposújlak Község Önkormányzatának 4/2017(III.23) számú Partnerségi Rendelete szerint a **Partnerek a tájékoztatási szakaszban javaslatot, észrevételt tehetnek, valamint véleményt nyilváníthatnak.**

Észrevétellel, véleménnyel a Partnerségi Rendelet szerint az alábbi ún. Partnerek élhetnek: Kaposújlak lakossága és a kaposújlaki ingatlantulajdonosok; a település területén működő érdekképviseleti szervek és civil szervezetek; a település területén ingatlannal, székhellyel vagy telephellyel rendelkező gazdálkodó szervezetek; valamint a település területén működő vallási közösségek.

**A véleménynyilvánítás határideje: 2017-10-12-től – 2017-11-02-ig.**

Javaslatot, észrevételt tenni a megadott véleményezési határidőben kizárólag a készülő Településképi Arculati Kézikönyvvel és a Településképi rendelettel kapcsolatban a polgármesterhez címzett, írásban benyújtott, szövegszerű, indoklással ellátott észrevételben lehet.

**A véleménynyilvánításra az Önkormányzat lakossági fórumot is szervez:**

**Időpontja: 2017-10-20-án, 11:00 órától –12:00 óráig**

**Helyszín: Kanyar József Művelődési Ház**

**Kaposújlak Kossuth L. u. 55.**

Javaslatot, észrevételt tenni a lakossági fórumon szóban, vagy azt követően **2017-11-02-ig** kizárólag a készülő Településképi Arculati Kézikönyvvel és Településképi rendelettel kapcsolatban a polgármesterhez címzett, írásban benyújtott, szövegszerű, indoklással ellátott véleményben lehet ill. A kaposujlak@kapos-net.hu email címre.

**Tisztelettel várjuk a közreműködni kívánók véleményét és részvételét!**

Kaposújlak 2017. október 12.

Csabai Tamás   
polgármester sk.